Hiratsuka (Kanagawa). – Yaponiyaning Kanagawa prefekturasida joylashgan shahar. 2021-yil iyun holatiga koʻra shaharning taxminiy aholisi 257,316 kishini tashkil etadi va aholi zichligi har kvadrat kilometrga 3,800 kishi toʻgʻri keladi. Umumiy maydoni 67.88 km2 (26.21 mi²). Geografiyasi. Hiratsuka Sagami daryosining oʻng qirgʻogʻida (gʻarbiy tomonida) Shonan hududida, Kanagawa prefekturasining deyarli markazida joylashgan va janubda Sagami koʻrfaziga qaragan shahar. Sagami daryosidan Kaname daryosigacha boʻlgan maydon shahar hududining shimoliy chekkasidagi tekislik boʻlib, shahar hududi janubga qarab choʻzilgan. Kaname daryosining gʻarbiy tomoni Oiso tepaliklarining bir qismi boʻlgan tepalikli hudud boʻlib, u yerda juda koʻp yashil oʻsimliklar mavjud. Hudud taxminan Tokio va Fudzi togʻi oʻrtasida joylashgan. Iqlimi. Hiratsuka nam subtropik iqlimga ega (Köppen "Cfa"), yozi issiq va qishi salqin va qor yogʻmaydi. Hiratsukada oʻrtacha yillik harorat 14,6 °C. Yillik oʻrtacha yogʻin miqdori 2144 mm, sentyabr esa eng nam oy hisoblanadi. Eng yuqori harorat avgustda 25,2 °C, eng pasti esa yanvarda, taxminan 4,4 °C atrofida boʻladi. Demografiyasi. Yaponiya aholini roʻyxatga olish maʼlumotlariga koʻra Hiratsuka aholisi 20-asr oxirlarida tez oʻsgan, ammo 21-asrda platoga erishgan. Hukumati. Hiratsuka toʻgʻridan-toʻgʻri saylanadigan mer va 26 aʼzodan iborat bir palatali shahar kengashiga ega boʻlgan mer-kengash boshqaruv shaklidagi shahar. Hiratsuka Kanagava prefekturasi assambleyasiga 3ta aʼzo qoʻsha oladi. Milliy siyosat nuqtai nazaridan, shahar Yaponiya Diet quyi palatasining Kanagava 15-okrugiga kiradi. Iqtisodiyoti. Hiratsuka aralash iqtisodiyotga ega, soliqlar Shonan Bank velodromida tikilgan pullar va shahar chetidagi sanoat zonalarida joylashgan bir qancha sanoat korxonalaridan tushadi. Yirik zavodlar Nissan Shatai, Yokohama kauchuk kompaniyasi, Canon kompaniyasi, Furukawa Electric, Hiratsukaning mashhur Namiki ruchkalarini ishlab chiqaruvchi – Pilot (ruchka kompaniyasi), Kansai Paint va Mitsubishi Plastics kompaniyalari tomonidan boshqariladi . Nissan Shatai shahardagi eng yirik ish beruvchi zavod, ammo hozirda zavodni Kandaga koʻchirish rejalarini eʼlon qilingan. Moog va MacDermid Performance Solutions kabi gʻarbiy firmalar ham ushbu shahar iqtisodiyotida oʻz oʻrniga ega. Taʼlim tizimi. Hiratsukada shahar hukumati tomonidan boshqariladigan 28 ta davlat boshlangʻich maktabi va 15 ta davlat oʻrta maktabi mavjud. Shaharda Kanagawa prefekturasi taʼlim kengashi tomonidan boshqariladigan 5ta davlat oʻrta maktabi va 1ta xususiy oʻrta maktab mavjud. Prefekturada nogironlar uchun 4ta maxsus taʼlim maktabi ham mavjud. Tokay universiteti kichik hamshiralik va texnologiya kolleji ham Hiratsuka hududida joylashgan boʻlib, bundan tashqari Kanagava universiteti, Shoin universiteti va Tokay universiteti filiallari ham mavjud.